《读煦斋先生卜魁集 其二》
清代·齐学裘

果使身能逸，为欢岂有涯。僧煨宰相芋，僮种故侯瓜。

勋业看儿辈，恬熙视帝家。著书多岁月，日日醉流霞。

作者简介：（1803—?）安徽婺源人，字子贞，一字子冶，号玉溪，晚号老颠。齐彦槐子。工诗善书，不求仕进，以贵公子隐居绥定山中，光绪间寓上海。与刘熙载、毛祥麟时相过从。有《蕉窗诗钞》。